CELEX: 
Language: sk
Date: 2021-05-07 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) 2018/848, pokiaľ ide o výrobu rastlinného množiteľského materiálu z ekologického heterogénneho materiálu určitých rodov alebo druhov a obchodovanie s ním

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Po prijatí nového nariadenia (EÚ) 2018/848 o ekologickej poľnohospodárskej výrobe, ktoré nadobudne účinnosť 1. januára 2022, sa týmto delegovaným nariadením dopĺňa nariadenie (EÚ) 2018/848, pokiaľ ide o pravidlá, ktorými sa riadi výroba rastlinného množiteľského materiálu z ekologického heterogénneho materiálu konkrétnych rodov alebo druhov a obchodovanie s ním. Cieľom tohto nariadenia je poskytnúť výrobcom právnu istotu, pokiaľ ide o nové pravidlá pre tento typ rastlinného množiteľského materiálu.
            
            
               Tento delegovaný akt obsahuje okrem iného ustanovenia o šľachtiteľských a výrobných postupoch, opise, minimálnych požiadavkách na kvalitu a o označovaní a balení ekologického heterogénneho materiálu. 
            
            
               2.KONZULTÁCIE PRED PRIJATÍM AKTU
            
            
               Akt bol predmetom rozsiahlych diskusií, na ktorých sa zúčastnili členské štáty zastúpené v skupine odborníkov pre ekologickú poľnohospodársku výrobu, ako aj hlavné organizácie pôsobiace v sektore ekologickej poľnohospodárskej výroby a sektoroch rastlinného množiteľského materiálu, a to konkrétne federácia IFOAM a jej pridružené sektorové zoskupenia, únia COPA-COGECA a Euroseeds. Pri vypracúvaní týchto pravidiel GR SANTE úzko spolupracovalo s inými generálnymi riaditeľstvami (predovšetkým s GR AGRI) v oblasti ich špecifických odborných znalostí. 
            
            
               Informácie získané v súvislosti s uvedenými konzultačnými činnosťami sa zohľadnili pri príprave tohto delegovaného nariadenia.
            
            
               Po všeobecnej verejnej konzultácii bol zákon mierne zmenený s cieľom vyňať transfer rastlinného množiteľského materiálu z ekologického heterogénneho materiálu určeného na výskum a vývoj takéhoto materiálu. 
            
            
               3.PRÁVNE PRVKY DELEGOVANÉHO AKTU
            
            
               V odôvodneniach 36 a 37 nariadenia (EÚ) 2018/848 sa zdôrazňuje, že používanie rastlinného množiteľského materiálu, ktorý nespĺňa vymedzenie pojmu odroda, pokiaľ ide o vyrovnanosť, a nie je ani zmesou odrôd, by mohlo byť výhodné najmä zo zreteľom na ekologickú poľnohospodársku výrobu, a to napríklad na účely obmedzenia šírenia chorôb, zlepšenia odolnosti a zvýšenia biodiverzity, a že takýto materiál by preto mal byť k dispozícii na používanie v ekologickej poľnohospodárskej výrobe. Článkom 13 ods. 3 uvedeného nariadenia sa Komisia splnomocňuje prijímať delegované akty, ktorými sa dopĺňa uvedené nariadenie a stanovujú sa pravidlá upravujúce výrobu rastlinného množiteľského materiálu z ekologického heterogénneho materiálu a pravidlá upravujúce obchodovanie s ním.
            
            
               DELEGOVANÉ NARIADENIE KOMISIE (EÚ) …/…
            
            
               z 7. 5. 2021,
            
            
               ktorým sa dopĺňa nariadenie Európskeho parlamentu a Rady (EÚ) 2018/848, pokiaľ ide o výrobu rastlinného množiteľského materiálu z ekologického heterogénneho materiálu určitých rodov alebo druhov a obchodovanie s ním
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007
                  1
               , a najmä na jeho článok 13 ods. 3 a článok 38 ods. 8 písm. a) bod ii),
            
            
               keďže:
            
            
               (1)V nariadení (EÚ) 2018/848 sa stanovuje, že prevádzkovateľom by sa malo povoliť obchodovanie s rastlinným množiteľským materiálom z ekologického heterogénneho materiálu bez toho, aby boli dodržané požiadavky na registráciu a certifikačné kategórie, ako sú kategórie predzákladný, základný a certifikovaný materiál, alebo požiadavky na kvalitu, zdravie a identitu kategórií CAC alebo štandardných alebo komerčných kategórií stanovené v smerniciach 66/401/EHS
                  2
               , 66/402/EHS
                  3
               , 68/193/EHS
                  4
               , 98/56/ES
                  5
               , 2002/53/ES
                  6
               , 2002/54/ES
                  7
               , 2002/55/ES
                  8
               , 2002/56/ES
                  9
               , 2002/57/ES
                  10
               , 2008/72/ES
                  11
                a 2008/90/ES
                  12
                alebo v aktoch prijatých na základe týchto smerníc. Takisto sa v ňom uvádza, že obchodovanie by malo byť v súlade s harmonizovanými požiadavkami prijatými Komisiou.
            
         
         
            
               (2)S cieľom riešiť potreby prevádzkovateľov a spotrebiteľov rastlinného množiteľského materiálu z ekologického heterogénneho materiálu, pokiaľ ide o identitu, zdravie a kvalitu takéhoto materiálu, mali by sa stanoviť pravidlá týkajúce sa opisu, minimálnych požiadaviek na kvalitu dávok osív vrátane identity, analytickej čistoty, hodnoty klíčivosti a hygienickej kvality, balenia a označovania rastlinného množiteľského materiálu a v relevantných prípadoch udržiavania takéhoto materiálu zo strany prevádzkovateľov, ako aj informácií, ktoré majú títo prevádzkovatelia uchovávať.
            
            
               (3)Aby sa podporilo prispôsobenie ekologického heterogénneho materiálu rôznorodým agroekologickým podmienkam, transfer obmedzeného množstva rastlinného množiteľského materiálu z ekologického heterogénneho materiálu na účely výskumu a vývoja takéhoto materiálu by mal byť vyňatý z požiadaviek tohto nariadenia.
            
            
               (4)Mali by sa stanoviť aj osobitné kritériá a podmienky vykonávania úradných kontrol s cieľom zabezpečiť vysledovateľnosť na všetkých stupňoch výroby, prípravy a distribúcie, ako aj dodržiavanie nariadenia (EÚ) 2018/848 v súvislosti s kontrolami prevádzkovateľov, ktorí obchodujú s rastlinným množiteľským materiálom z ekologického heterogénneho materiálu. 
            
            
               (5)Ekologický heterogénny materiál sa vyznačuje vysokou úrovňou fenotypovej a genetickej rozmanitosti a dynamickým charakterom umožňujúcim vyvíjať sa a prispôsobovať sa určitým podmienkam rastu. Na rozdiel od zmesí osív, ktoré sa každoročne obnovujú na základe odrôd, alebo syntetických odrôd získaných krížením vymedzeného súboru rodičovských materiálov, ktoré sú opakovane krížovo opeľované s cieľom obnoviť stabilnú populáciu, alebo chránených a amatérskych odrôd vrátane krajových odrôd vymedzených v smernici Komisie 2008/62/ES
                  13
                a smernici Komisie 2009/145/ES
                  14
               , ekologický heterogénny materiál sa má pomocou opakovaného prirodzeného a ľudského výberu prispôsobiť rôznym biotickým a abiotickým stresom, a preto sa očakáva, že sa v priebehu času mení.
            
            
               (6)Mali by sa stanoviť pravidlá týkajúce sa identifikácie dávok osív ekologického heterogénneho materiálu, aby sa zohľadnili osobitné vlastnosti uvedeného materiálu. Pravidlá týkajúce sa minimálnych požiadaviek na kvalitu, ako sú zdravie, analytická čistota a klíčivosť by mali zabezpečiť rovnaké normy ako pre najnižšiu kategóriu osiva a iného rastlinného množiteľského materiálu (kategória CAC, štandardná, komerčná či certifikačná kategória), ako sa stanovujú v smerniciach 66/401/EHS, 66/402/EHS, 68/193/EHS, 98/56/ES, 2002/54/ES, 2002/55/ES, 2002/56/ES, 2002/57/ES, 2008/72/ES a 2008/90/ES. Takéto pravidlá sú dôležité z hľadiska záujmov používateľov uvedeného ekologického heterogénneho materiálu, najmä poľnohospodárov a záhradkárov, ktorí by si mali byť istí jeho primeranou kvalitou a identitou. Zo skúseností vyplýva, že rastlinný množiteľský materiál z ekologického heterogénneho materiálu môže spĺňať uvedené normy.
            
            
               (7)Prevádzkovatelia by mali mať možnosť umiestniť na trh osivo z ekologického heterogénneho materiálu, ktoré nespĺňa podmienky týkajúce sa klíčivosti, aby sa zabezpečila väčšia flexibilita pri obchodovaní s uvedeným materiálom. Aby sa však používatelia mohli informovane rozhodnúť, dodávateľ by mal na etikete alebo priamo na obale rastlinného množiteľského materiálu z ekologického heterogénneho materiálu uvádzať hodnotu klíčivosti príslušného osiva.
            
            
               (8)V súlade s článkom 37 nariadenia (EÚ) 2018/848 ekologická poľnohospodárska výroba podlieha úradným kontrolám a iným úradným činnostiam vykonávaným v súlade s nariadením Európskeho parlamentu a Rady (EÚ) 2017/625
                  15
               . Členské štáty by preto mali určiť relevantné príslušné orgány na úradnú kontrolu prevádzkovateľov, ktorí obchodujú s ekologickým heterogénnym materiálom, s cieľom zabezpečiť dodržiavanie pravidiel ekologickej poľnohospodárskej výroby. Ekologický heterogénny materiál by mal podliehať úradným kontrolám na základe rizika, aby sa zaručilo splnenie požiadaviek stanovených v tomto nariadení. Kontroly identity, analytickej čistoty, hodnoty klíčivosti a zdravia rastlín a ich súladu s nariadením (EÚ) 2016/2031 by sa mali vykonávať v súlade s úradnými testovacími protokolmi vykonávanými v laboratóriách určených príslušnými orgánmi v súlade s príslušnými medzinárodnými normami.
            
            
               (9)Prevádzkovatelia by mali uchovávať potrebné záznamy s cieľom zabezpečiť vysledovateľnosť, kontrolu zdravia rastlín a najlepšie možné riadenie ekologického heterogénneho materiálu, ktorý spadá pod ich kontrolu.
            
            
               (10)Ekologický heterogénny materiál nie je stabilný, a preto súčasné metódy testovania vyrovnanosti a stability používané pri registrácií odrôd nie sú vhodné. Identifikácia a vysledovateľnosť ekologického heterogénneho materiálu by sa mala zaručiť prostredníctvom opisu jeho spôsobov výroby a fenotypových a agronomických znakov.
            
            
               (11)Mali by sa stanoviť pravidlá na udržiavanie ekologického heterogénneho materiálu, ak je takéto udržiavanie možné, aby sa zabezpečila identita a kvalita. 
            
            
               (12)Toto nariadenie by sa malo uplatňovať od 1. januára 2022, rovnako ako nariadenie (EÚ) 2018/848,
            
            
               PRIJALA TOTO NARIADENIE:
            
            
               Článok 1
            
            
               Predmet úpravy
            
            
               Týmto nariadením sa stanovujú pravidlá týkajúce sa výroby rastlinného množiteľského materiálu z ekologického heterogénneho materiálu a obchodovania s ním v zmysle nariadenia (EÚ) 2018/848, t. j. osiva poľnohospodárskych druhov a druhov zeleniny, množiteľského materiálu zeleniny iného ako osivo, množiteľského materiálu okrasných rastlín, množiteľského materiálu viniča a množiteľského materiálu ovocných drevín v zmysle smerníc 66/401/EHS, 66/402/EHS, 68/193/ES, 98/56/ES, 2002/53/ES, 2002/54/ES, 2002/55/ES, 2002/56/ES, 2002/57/ES, 2008/72/ES, 2008/90/ES. 
            
            
               Toto nariadenie sa neuplatňuje na žiadny transfer obmedzeného množstva rastlinného množiteľského materiálu z ekologického heterogénneho materiálu určeného na výskum a vývoj ekologického heterogénneho materiálu.
            
            
               Článok 2
            
            
               Vymedzenie pojmov
            
            
               Na účely tohto nariadenia sa uplatňuje toto vymedzenie pojmov:
            
            
               1.„ekologický heterogénny materiál“ je skupina rastlín v zmysle článku 3 bodu 18 nariadenia (EÚ) 2018/848, ktorá bola vypestovaná v súlade s požiadavkami článku 3 bodu 1 uvedeného nariadenia;
            
         
         
            
               2.„rodičovský materiál“ je akýkoľvek rastlinný materiál, ktorý je výsledkom kríženia alebo rozmnožovania ekologického heterogénneho materiálu;
            
            
               3.„malé balenia“ sú balenia obsahujúce osivo až do maximálnych množstiev stanovených v prílohe II.
            
            
               Článok 3
            
            
               Výroba rastlinného množiteľského materiálu z ekologického heterogénneho materiálu a obchodovanie s ním v rámci Únie
            
            
               Rastlinný množiteľský materiál z ekologického heterogénneho materiálu sa vyrába alebo obchoduje sa s ním v rámci Únie len vtedy, ak sú splnené všetky tieto požiadavky:
            
            
               1.spĺňa požiadavky týkajúce sa:
            
            
               a)identity, ako sa uvádza v článku 5;
            
            
               b)hygienickej a analytickej čistoty a klíčivosti, ako sa uvádza v článku 6;
            
            
               c)balenia a označovania, ako sa uvádza v článku 7;
            
            
               2.jeho opis obsahuje prvky uvedené v článku 4;
            
            
               3.podlieha úradným kontrolám podľa článku 9;
            
            
               4.je vyrobený prevádzkovateľmi alebo s ním obchodujú prevádzkovatelia, ktorí spĺňajú požiadavky týkajúce sa informácií v článku 8 a
            
            
               5.udržiava sa v súlade s článkom 10.
            
            
               Článok 4
            
            
               Opis ekologického heterogénneho materiálu
            
            
               1.Opis ekologického heterogénneho materiálu zahŕňa všetky tieto prvky:
            
            
               a)opis jeho vlastností vrátane:
            
            
               i)fenotypovej charakterizácie kľúčových znakov, ktoré sú pre materiál spoločné, spolu s opisom heterogenity materiálu charakterizovaním fenotypovej rozmanitosti pozorovateľnej medzi jednotlivými reprodukčnými jednotkami;
            
            
               ii)dokumentácie jeho príslušných vlastností vrátane agronomických aspektov, ako sú výnos, stabilita výnosov, vhodnosť pre systémy s nízkym vstupom, úžitkovosť, odolnosť voči abiotickému stresu, odolnosť voči chorobám, kvalitatívne parametre, chuť alebo farba;
            
            
               iii)akýchkoľvek dostupných výsledkov testov týkajúcich sa vlastností uvedených v bode ii);
            
         
         
            
               b)opisu typu techniky použitej pri šľachtiteľských alebo výrobných postupoch ekologického heterogénneho materiálu;
            
            
               c)opisu rodičovského materiálu použitého na šľachtenie alebo výrobu ekologického heterogénneho materiálu a vlastného programu kontroly výroby, ktorý používa príslušný prevádzkovateľ s odkazom na postupy uvedené v odseku 2 písm. a) a prípadne v odseku 2 písm. c);
            
            
               d)opisu postupov riadenia a výberu v poľnohospodárskych podnikoch s odkazom na odsek 2 písm. b) a prípadne rodičovský materiál s odkazom na odsek 2 písm. c); 
            
            
               e)odkazu na krajinu šľachtenia alebo výroby s informáciami o roku výroby a opisom pôdnoklimatických podmienok;
            
            
               2.Materiál uvedený v odseku 1 môže byť získaný jednou z týchto techník:
            
            
               a)krížením viacerých rôznych druhov rodičovského materiálu podľa protokolov kríženia s cieľom vytvoriť rôznorodý ekologický heterogénny materiál prostredníctvom spojenia potomstva, opakovaným výsevom a vystavenia populácie prirodzenej a/alebo ľudskej selekcii za predpokladu, že tento materiál vykazuje vysokú úroveň genetickej diverzity, ktorá je v súlade s článkom 3 bodom 18 nariadenia 2018/848;
            
            
               b)postupmi riadenia v poľnohospodárskom podniku vrátane výberu, vytvárania alebo udržiavania materiálu, ktorý sa vyznačuje vysokou úrovňou genetickej diverzity v súlade s článkom 3 bodom 18 nariadenia 2018/848; 
            
            
               c)akoukoľvek inou technikou používanou na šľachtenie alebo výrobu ekologického heterogénneho materiálu, pričom sa berú do úvahy osobitné črty rozmnožovania.
            
            
               Článok 5
            
            
               Požiadavky týkajúce sa identity dávok osív rastlinného množiteľského materiálu z ekologického heterogénneho materiálu
            
            
               Rastlinný množiteľský materiál z ekologického heterogénneho materiálu je identifikovateľný na základe týchto prvkov:
            
            
               1.rodičovský materiál a systém výroby používaný pri krížení na vytvorenie ekologického heterogénneho materiálu, ako sa stanovuje v článku 4 ods. 2 písm. a) alebo prípadne v článku 4 ods. 2 písm. c), alebo história materiálu a postupy riadenia v poľnohospodárskom podniku vrátane toho, či výber nastal prirodzene a/alebo prostredníctvom ľudského zásahu, v prípadoch uvedených v článku 4 ods. 2 písm. b) a c);
            
            
               2.krajina šľachtenia alebo výroby;
            
            
               3.charakterizácia spoločných kľúčových znakov a fenotypovej heterogenity materiálu.
            
            
               Článok 6
            
            
               Požiadavky týkajúce sa hygienickej kvality, analytickej čistoty a klíčivosti rastlinného množiteľského materiálu z ekologického heterogénneho materiálu 
            
            
               1.Rastlinný množiteľský materiál z ekologického heterogénneho materiálu musí byť v súlade s ustanoveniami nariadenia (EÚ) 2016/2031, vykonávacieho nariadenia Komisie (EÚ) 2019/2072
                  16
                a inými príslušnými aktmi prijatými podľa nariadenia (EÚ) 2016/2031, ktoré sa týkajú výskytu karanténnych škodcov Únie, karanténnych škodcov chránenej zóny a regulovaných nekaranténnych škodcov Únie a opatrení proti nim.
            
            
               2.Na výrobu rastlinného množiteľského materiálu z ekologického heterogénneho materiálu druhov krmovín uvedených v článku 2 ods. 1 bode A smernice 66/401/EHS a na obchodovanie s týmto materiálom sa uplatňujú tieto ustanovenia:
            
            
               a)bod 1 a posledný stĺpec tabuľky v bode 5 prílohy I k smernici 66/401/EHS a
            
            
               b)oddiel I body 2 a 3 a oddiel III prílohy II k smernici 66/401/EHS.
            
         
         
            
               3.Na výrobu rastlinného množiteľského materiálu z ekologického heterogénneho materiálu druhov obilnín uvedených v článku 2 ods. 1 písm. A smernice 66/402/EHS a na obchodovanie s týmto materiálom sa uplatňujú tieto ustanovenia:
            
            
               a)bod 1 a posledný stĺpec tabuľky v bode 6 prílohy I k smernici 66/402/EHS;
            
            
               b)tretí, šiesty, desiaty, trinásty, šestnásty, dvadsiaty a dvadsiaty prvý riadok tabuľky v bode 2 časti A a bode 2 časti B prílohy II k uvedenej smernici;
            
            
               c)posledný stĺpec tabuľky v bode 3 prílohy II k uvedenej smernici;
            
            
               d)tretí a šiesty riadok tabuľky v bode 4 prílohy II k uvedenej smernici.
            
            
               4.Na výrobu rastlinného množiteľského materiálu z ekologického heterogénneho materiálu viniča v zmysle smernice 68/193/EHS a obchodovanie s týmto materiálom sa uplatňujú tieto ustanovenia:
            
            
               a)oddiely 2, 3, 4, 6 a 7 a oddiel 8 bod 6 prílohy I k smernici 68/193/EHS; 
            
            
               b)príloha II k smernici 68/193/EHS s výnimkou bodu 1 ods. 1.
            
            
               5.Na výrobu rastlinného množiteľského materiálu z ekologického heterogénneho materiálu okrasných rastlín v zmysle smernice 98/56/ES a na obchodovanie s týmto materiálom sa uplatňuje článok 3 smernice 93/49/EHS
                  17
               .
            
            
               6.Na výrobu rastlinného množiteľského materiálu z ekologického heterogénneho materiálu repy v zmysle smernice 2002/54/ES a na obchodovanie s týmto materiálom sa uplatňuje časť A bod 1, časť B body 2 a 3 prílohy I k uvedenej smernici.
            
            
               7.Na výrobu rastlinného množiteľského materiálu z ekologického heterogénneho materiálu druhov zeleniny uvedených v článku 2 ods. 1 písm. b) smernice 2002/55/ES a na obchodovanie s týmto materiálom sa uplatňujú body 2 a 3 prílohy II k uvedenej smernici.
            
            
               8.Na výrobu rastlinného množiteľského materiálu z ekologického heterogénneho materiálu sadiva zemiakov v zmysle smernice 2002/56/ES a na obchodovanie s týmto materiálom sa uplatňujú ustanovenia pre najnižšiu kategóriu sadiva zemiakov v bode 3 prílohy I a v prílohe II.
            
            
               9.Na výrobu rastlinného množiteľského materiálu z ekologického heterogénneho materiálu olejnín a priadnych rastlín uvedených v článku 2 ods. 1 písm. b) smernice 2002/57/ES a na obchodovanie s týmto materiálom sa uplatňujú tieto ustanovenia:
            
            
               a)bod 1 a posledný stĺpec tabuľky v bode 4 prílohy I k smernici 2002/57/ES;
            
            
               b)tabuľka v časti I oddiele 4 bode A prílohy II okrem požiadaviek na základné osivo rastlín Brassica ssp. a Sinapis alba a posledný stĺpec tabuľky v časti I oddiele 5 prílohy II k smernici 2002/57/ES.
            
            
               10.Na výrobu ekologického heterogénneho množiteľského a sadivového materiálu zeleniny iného ako osivá v zmysle smernice 2008/72/ES a na obchodovanie s týmto materiálom sa uplatňujú články 3 a 5 smernice Komisie 93/61/EHS
                  18
               .
            
            
               11.Na výrobu rastlinného množiteľského materiálu z ekologického heterogénneho rastlinného množiteľského materiálu ovocných drevín a ovocných drevín určených na výrobu ovocia do obehu v zmysle smernice 2008/90/ES a obchodovanie s týmto materiálom sa uplatňujú tieto ustanovenia:
            
            
               a)článok 23 okrem odseku 1 písm. b), články 24, 26, 27 a 27a vykonávacej smernice Komisie 2014/98/EÚ
                  19
               ;
            
            
               b)Prílohy I, II a III a požiadavky týkajúce sa materiálu CAC v prílohe IV k vykonávacej smernici 2014/98/EÚ.
            
            
               12.Odseky 2 až 11 sa uplatňujú len v súvislosti s požiadavkami na analytickú čistotu a klíčivosť osiva a požiadavkami na kvalitu a zdravie iného množiteľského materiálu, avšak nie v súvislosti s požiadavkami na identitu odrôd a čistotu odrôd a požiadavkami na inšpekcie polí, pokiaľ ide o identitu a čistotu odrôd rastlinného množiteľského materiálu z ekologického heterogénneho materiálu.
            
         
         
            
               13.Odchylne od ustanovení odsekov 1 až 12 môžu prevádzkovatelia umiestniť na trh osivo ekologického heterogénneho materiálu, ktoré nespĺňa podmienky týkajúce sa klíčivosti, a to za predpokladu, že dodávateľ uvedie na etikete alebo priamo na obale hodnotu klíčivosti príslušného osiva.
            
            
               Článok 7
            
            
               Požiadavky týkajúce sa balenia a označovania rastlinného množiteľského materiálu z ekologického heterogénneho materiálu 
            
            
               1.Rastlinný množiteľský materiál z ekologického heterogénneho materiálu, ktorý sa nenachádza v malých baleniach, musí byť uložený v baleniach alebo kontajneroch uzavretých takým spôsobom, že sa nedajú otvoriť bez toho, aby sa na balení alebo kontajneri nezanechal dôkaz o neoprávnenej manipulácii. 
            
            
               2.Prevádzkovateľ umiestni na balenia alebo kontajnery s osivom alebo rastlinným množiteľským materiálom z ekologického heterogénneho materiálu etiketu aspoň v jednom z úradných jazykov Únie. 
            
            
               Táto etiketa musí:
            
            
               a)
                     byť čitateľná, vytlačená alebo napísaná na jednej strane, nepoužitá a ľahko viditeľná;
            
            
               b)
                     obsahovať informácie stanovené v prílohe I k tomuto nariadeniu;
            
            
               c)
                     byť žltá so zeleným diagonálnym krížom. 
            
            
               3.Namiesto použitia etikety sa informácie stanovené v prílohe I môžu vytlačiť alebo napísať priamo na balenie alebo kontajner. V takom prípade sa bod 2 písm. c) neuplatňuje.
            
            
               4.V prípade malých priehľadných balení sa etiketa môže umiestniť do vnútra balenia za predpokladu, že je zreteľne čitateľná.
            
            
               5.Odchylne od odsekov 1 až 4 sa osivo z ekologického heterogénneho materiálu obsiahnutého v uzavretých a označených baleniach a kontajneroch môže predávať konečným užívateľom v neoznačených a nezapečatených baleniach až do maximálnych množstiev stanovených v prílohe II za predpokladu, že na požiadanie je kupujúci v čase dodania písomne informovaný o druhu, názve materiálu a referenčnom čísle dávky. 
            
            
               Článok 8
            
            
               Požiadavky týkajúce sa informácií, ktoré majú prevádzkovatelia uchovávať
            
            
               1.Každý prevádzkovateľ, ktorý vyrába rastlinný množiteľský materiál z ekologického heterogénneho materiálu, alebo s ním obchoduje:
            
            
               a)uchováva kópiu oznámenia predloženého v súlade s článkom 13 ods. 2 nariadenia (EÚ) 2018/848, kópiu vyhlásenia predloženého podľa článku 39 ods. 1 písm. d) uvedeného nariadenia a prípadne kópiu certifikátu prijatého v súlade s jeho článkom 35;
            
            
               b)zabezpečí vysledovateľnosť ekologického heterogénneho materiálu v systéme výroby, ako sa stanovuje v článku 4 ods. 2 písm. a) alebo prípadne v článku 4 ods. 2 písm. c), a to uchovávaním informácií umožňujúcich identifikovať prevádzkovateľov, ktorí dodali rodičovský materiál ekologického heterogénneho materiálu.
            
            
               Prevádzkovateľ uchováva tieto dokumenty päť rokov.
            
            
               2.Prevádzkovateľ vyrábajúci rastlinný množiteľský materiál z ekologického heterogénneho materiálu určeného na obchodovanie vedie a uchováva aj tieto informácie:
            
            
               a)názov druhu a názov použitý pre každý oznámený ekologický heterogénny materiál; typ techniky použitej na výrobu ekologického heterogénneho materiálu, ako sa uvádza v článku 4;
            
         
         
            
               b)charakterizácia oznámeného ekologického heterogénneho materiálu, ako sa stanovuje v článku 4;
            
            
               c)miesto šľachtenia ekologického heterogénneho materiálu a miesto výroby ekologického rastlinného množiteľského materiálu z ekologického heterogénneho materiálu, ako sa stanovuje v článku 5;
            
            
               d)plocha na výrobu organického heterogénneho materiálu a vyrobené množstvo.
            
            
               3.Zodpovedné úradné orgány v súlade so smernicami 66/401/EHS, 66/402/EHS, 68/193/EHS, 98/56/ES, 2002/53/ES, 2002/54/ES, 2002/55/ES, 2002/56/ES, 2002/57/ES, 2008/72/ES a 2008/90/ES musia mať prístup k informáciám uvedeným v odsekoch 1 a 2 tohto článku. 
            
            
               Článok 9
            
            
               Úradné kontroly 
            
            
               Príslušné orgány členských štátov alebo delegované orgány, ak príslušné orgány delegovali kontrolné úlohy v súlade s hlavou II kapitolou III nariadenia (EÚ) 2017/625, vykonávajú úradné kontroly na základe rizika v súvislosti s výrobou rastlinného množiteľského materiálu z ekologického heterogénneho materiálu a obchodovaním s takýmto materiálom s cieľom kontrolovať dodržiavanie požiadaviek stanovených v článkoch 4, 5, 6, 7, 8 a 10 tohto nariadenia.
            
            
               Testovanie klíčivosti a analytickej čistoty sa vykonáva v súlade s platnými metódami Medzinárodnej asociácie na testovanie osív.
            
            
               Článok 10
            
            
               Udržiavanie ekologického heterogénneho materiálu
            
            
               Ak je udržiavanie možné, prevádzkovateľ, ktorý oznámil ekologický heterogénny materiál príslušným orgánom podľa článku 13 nariadenia (EÚ) 2018/848, uchováva hlavné vlastnosti materiálu v čase jeho oznámenia tak, že materiál udržiava, pokiaľ zostáva na trhu. Toto udržiavanie sa musí vykonávať v súlade s uznávanými postupmi prispôsobenými udržiavaniu takéhoto heterogénneho materiálu. Prevádzkovateľ zodpovedný za udržiavanie vedie záznamy o trvaní a obsahu udržiavania. 
            
            
               Príslušné orgány majú vždy prístup ku všetkým záznamom, ktoré vedie prevádzkovateľ zodpovedný za materiál s cieľom kontrolovať jeho udržiavanie. Prevádzkovateľ uchováva tieto záznamy päť rokov po tom, ako s rastlinným množiteľským materiálom z ekologického heterogénneho materiálu už neobchoduje.
            
            
               Článok 11
            
            
               Nadobudnutie účinnosti a uplatňovanie
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Uplatňuje sa od 1. januára 2022.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 7. 5. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 150, 14.6.2018, s. 1.
               
               
                  
                     (2)
                  
                        Smernica Rady 66/401/EHS zo 14. júna 1966 o uvádzaní osiva krmovín na trh (Ú. v. ES 125, 11.7.1966, s. 2298).
               
               
                  
                     (3)
                  
                        Smernica Rady 66/402/EHS zo 14. júna 1966 týkajúca sa obchodovania s osivom obilnín (Ú. v. ES 125, 11.7.1966, s. 2309).
               
               
                  
                     (4)
                  
                        Smernica Rady 68/193/EHS z 9. apríla 1968 o obchodovaní s materiálom na vegetatívne rozmnožovanie viniča (Ú. v. ES L 93, 17.4.1968, s. 15).
               
               
                  
                     (5)
                  
                        Smernica Rady 98/56/ES z 20. júla 1998 o obchodovaní s množiteľským materiálom okrasných rastlín (Ú. v. ES L 226, 13.8.1998, s. 16).
               
               
                  
                     (6)
                  
                        Smernica Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (Ú. v. ES L 193, 20.7.2002, s. 1).
               
               
                  
                     (7)
                  
                        Smernica Rady 2002/54/ES z 13. júna 2002 o obchodovaní s osivom repy (Ú. v. ES L 193, 20.7.2002, s. 12).
               
               
                  
                     (8)
                  
                        Smernica Rady 2002/55/ES z 13. júna 2002 o obchodovaní s osivom zelenín (Ú. v. ES L 193, 20.7.2002, s. 33).
               
               
                  
                     (9)
                  
                        Smernica Rady 2002/56/ES z 13. júna 2002 o obchodovaní so sadivom zemiakov (Ú. v. ES L 193, 20.7.2002, s. 60).
               
               
                  
                     (10)
                  
                        Smernica Rady 2002/57/ES z 13. júna 2002 o obchodovaní s osivom olejnín a priadnych rastlín (Ú. v. ES L 193, 20.7.2002, s. 74).
               
               
                  
                     (11)
                  
                        Smernica Rady 2008/72/ES z 15. júla 2008 o uvádzaní množiteľského a sadivového zeleninového materiálu iného ako osivo na trh (Ú. v. EÚ L 205, 1.8.2008, s. 28).
               
               
                  
                     (12)
                  
                        Smernica Rady 2008/90/ES z 29. septembra 2008 o uvádzaní množiteľského materiálu ovocných drevín a ovocných drevín určených na výrobu ovocia do obehu (Ú. v. EÚ L 267, 8.10.2008, s. 8).
               
               
                  
                     (13)
                  
                        Smernica Komisie 2008/62/ES z 20. júna 2008, ktorou sa stanovujú určité výnimky pre zápis poľnohospodárskych druhov a odrôd, ktoré sú prirodzene prispôsobené miestnym a regionálnym podmienkam a ktorým hrozí genetická erózia, a pre uvedenie osiva a sadiva zemiakov týchto druhov a odrôd na trh (Ú. v. EÚ L 162, 21.6.2008, s. 13).
               
               
                  
                     (14)
                  
                        Smernica Komisie 2009/145/ES z 26. novembra 2009, ktorou sa stanovujú určité výnimky pre schvaľovanie krajových odrôd a odrôd zeleniny, ktoré sa tradične pestovali v určitých oblastiach a regiónoch a sú ohrozené genetickou eróziou, a odrôd zeleniny, ktoré nemajú vlastnú hodnotu pre komerčné pestovanie plodín, ale sú vyšľachtené na pestovanie v určitých podmienkach, a pre uvádzanie osiva týchto krajových odrôd a odrôd na trh (Ú. v. EÚ L 312, 27.11.2009, s. 44).
               
               
                  
                     (15)
                  
                        Nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (Ú. v. EÚ L 95, 7.4.2017, s. 1).
               
               
                  
                     (16)
                  
                        Vykonávacie nariadenie Komisie (EÚ) 2019/2072 z 28. novembra 2019, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín, a ktorým sa zrušuje nariadenie Komisie (ES) č. 690/2008 a ktorým sa mení vykonávacie nariadenie Komisie (EÚ) 2018/2019 (Ú. v. EÚ L 319, 10.12.2019, s. 1).
               
               
                  
                     (17)
                  
                        Smernica Komisie 93/49/EHS z 23. júna 1993 ustanovujúca zoznam uvádzajúci podmienky, ktoré musí spĺňať množiteľský materiál okrasných rastlín a okrasné rastliny podľa smernice Rady 91/682/EHS (Ú. v. ES L 250, 7.10.1993, s. 9).
               
               
                  
                     (18)
                  
                        Smernica Komisie 93/61/EHS z 2. júla 1993 stanovujúca programy určujúce podmienky, ktoré musí spĺňať množiteľský a sadivový materiál zeleniny, iný ako osivá, podľa smernice Rady (EHS) č. 92/33 (Ú. v. ES L 250, 7.10.1993, s. 19).
               
               
                  
                     (19)
                  
                        Vykonávacia smernica Komisie 2014/98/EÚ z 15. októbra 2014, ktorou sa vykonáva smernica Rady 2008/90/ES, pokiaľ ide o osobitné požiadavky na rod a druh ovocných drevín uvedených v prílohe I k smernici, ako aj osobitné požiadavky, ktoré majú spĺňať dodávatelia, a podrobné pravidlá týkajúce sa úradných kontrol (Ú. v. EÚ L 298, 16.10.2014, s. 22).
               
            
      
    ---documentbreak--- 
      
         
         
            
               PRÍLOHA I
            
            
               INFORMÁCIE, KTORÉ SA MAJÚ UVÁDZAŤ NA etikete balení, AKO SA STANOVUJE V ČLÁNKU 7 ODS. 2 PÍSM. b)
            
            
               A.
                     Etiketa musí obsahovať tieto informácie:
            
            
               1.názov heterogénneho materiálu spolu s výrazom „Ekologický heterogénny materiál“;
            
            
               2.„Pravidlá a normy EÚ“;
            
            
               3.názov a adresu profesionálneho prevádzkovateľa zodpovedného za umiestnenie etikety alebo jeho registračný kód;
            
            
               4.krajina výroby;
            
            
               5.referenčné číslo pridelené profesionálnym prevádzkovateľom zodpovedným za umiestnenie etikiet;
            
            
               6.mesiac a rok uzavretia, za ktorými nasleduje pojem: „uzavreté“;
            
            
               7.druh, uvedený latinkou aspoň botanickým menom, ktoré môže byť v skrátenej forme a bez mien autorov;
            
            
               8.deklarovaná čistá alebo hrubá hmotnosť alebo deklarovaný počet v prípade osiva s výnimkou malých balení;
            
            
               9.v prípade, ak sa uvádza hmotnosť a použijú sa pelety alebo iné pevné prídavné látky, uvedie sa pôvod týchto prídavných látok, ako aj približný pomer hmotnosti čistého osiva a celkovej hmotnosti;
            
            
               10.informácie o prípravkoch na ochranu rastlín aplikovaných na rastlinný množiteľský materiál, ako sa vyžaduje podľa článku 49 ods. 4 nariadenia (ES) č. 1107/2009
                  1
               ;
            
            
               11.hodnota klíčivosti, ak ekologický heterogénny materiál podľa článku 6 ods. 13 tohto nariadenia nespĺňa podmienky týkajúce sa klíčivosti.
            
            
            
               B. Názov uvedený v bode A.1 nesmie používateľom spôsobovať ťažkosti, pokiaľ ide o rozpoznávanie alebo reprodukciu, a nesmie:
            
            
               a)byť totožný alebo ľahko zameniteľný s názvom, pod ktorým je do úradného registra odrôd rastlín alebo do zoznamu ekologického heterogénneho materiálu zapísaná iná odroda alebo ekologický heterogénny materiál rovnakého alebo blízko príbuzného druhu;
            
            
               b)byť totožný alebo ľahko zameniteľný s inými názvami, ktoré sa bežne používajú pri obchodovaní s tovarom, alebo ktoré musia podľa inej legislatívy zostať voľné;
            
            
               c)zavádzať alebo spôsobiť zmätok, pokiaľ ide o vlastnosti, hodnotu alebo identitu ekologického heterogénneho materiálu alebo identitu šľachtiteľa.
            
         
         
            
               
            
               PRÍLOHA II
            
            
               MAXIMÁLNE MNOŽSTVÁ OSIVA V MALÝCH BALENIACH, AKO SA UVÁDZA V ČLÁNKU 7 ODS. 5
            
            
                     
                        Druh
                     
                  
                  
                     
                        Maximálna čistá hmotnosť osiva (kg)
                     
                  
               
                     
                        Krmivo rastlinného pôvodu
                     
                  
                  
                     
                        10
                     
                  
               
                     
                        Repa
                     
                  
                  
                     
                        10
                     
                  
               
                     
                        Obilniny
                     
                  
                  
                     
                        30
                     
                  
               
                     
                        Olejniny a priadne rastliny
                     
                  
                  
                     
                        10
                     
                  
               
                     
                        Sadivo zemiakov
                     
                  
                  
                     
                        30
                     
                  
               
                     
                        Osivo zelenín:
                     
                  
                  
                     
                  
               
                     
                        Bôbovité
                     
                  
                  
                     
                        5
                     
                  
               
                     
                        Cibuľa, trebuľka, špargľa, mangold, cvikla, okrúhlica, dyňa červená, tekvica, cuketa, mrkva, reďkovka, hadomor španielsky, špenát a valeriánka poľná
                     
                  
                  
                     
                        0,5
                     
                  
               
                     
                        Všetky ostatné druhy zeleniny
                     
                  
                  
                     
                        0,1
                     
                  
               
         
         
            
                  
                     (1)
                  
                        Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).